Namangandagi 100 gektarli ko‘lda baliq yetishtirila boshladi

Namangan viloyati Mingbuloq tumanidagi “Muhammadjon Parpiyev” xususiy korxonasi baliq yetishtirish bilan shug‘ullanadi. Ushbu yirik xo‘jalikda 20 kishi doimiy ish bilan ta’minlangan, deya xabar beradi O‘zA.

Xabarga ko‘ra, xo‘jalikda joylashgan sun’iy ko‘lning hajmi yuz gektardan iborat. U yerda yetishtirilgan baliqlar savdo tarmoqlari hamda ijtimoiy ta’minot muassasalariga yetkazib beriladi.

Ma’lum bo‘lishicha, ayni paytda xo‘jalikda ikkita 50 tonnalik muzlatgich ombor ishga tushirilgan.
Foto © O‘zA